હૈદરાબાદને પહેલો ઝટકો ઓપનિંગ બેટ્સમેન શિખર ધવન આઉટ થતા મળ્યો હતો. ધવનને કુલદીપ યાદવે એલબીડબ્લ્યુ આઉટ કરાવી દીધો હતો. તેણે 24 બોલમાં 34 રન બનાવ્યા હતા. ઉમદા ફોર્મમાં ચાલી રહેલા ટીમના કેપ્ટન કેન વિલિયમસનને પણ કુલદીપે પેવેલિયન પાછો મોકલી દીધો હતો. કેને ત્રણ બોલનો સામનો કરી ત્રણ રન બનાવ્યા હતા. સાહા 27 બોલ પર 35 રનની ઇનિંગ રમ્યો હતો, પરંતુ પીયૂષ ચાવલાની બોલિંગમાં દિનેશ કાર્તિકના હાથે તે સ્ટમ્પ આઉટ થયો હતો. શાકિબ અલ હસન 24 બોલમાં 28 રનની ઇનિંગ રમ્યો હતો અને તે દુર્ભાગ્યવશ રન આઉટ થઈ ગયો હતો. આ મેચ માટે ટીમમાં સામેલ કરાયેલા દીપક હુડાને સુનીલ નારાયણે પીયૂષ ચાવલાની બોલિંગમાં કેચઆઉટ કરાવ્યો હતો. દીપકે 19 બોલમાં 19 રન બનાવ્યા હતા. કાર્લોસ બ્રેથવેટે આઠ રન બનાવ્યા હતા અને રન આઉટ થઈ ગયો હતો. યુસૂફ પઠાણે સાત બોલાં 3 રન બનાવ્યા હતા અને તે શિવમ માવીની બોલિંગમાં પીયૂષ ચાવલાના હાથે કેચઆઉટ થઈ ગયો હતો. રાશિદ ખાને 10 બોલમાં 34 રન ફટકારી ટીમનો સ્કોર 174 સુધી પહોંચાડ્યો હતો. ભુવનેશ્વર કુમાર પાંચ રન બનાવીને અણનમ રહ્યો હતો. કેકેઆર તરફથી કુલદીપ યાદવે બે જ્યારે શિવમ માવી, સુનીલ નારાયણ અને પીયૂષ ચાવલાએ એક-એક વિકેટ ઝડપી હતી.